b'\n_START_ARTICLE_\nOrl\xc3\xa9anais\n_START_PARAGRAPH_\nOrl\xc3\xa9anais je nekdanja provinca v osrednji Franciji s prestolnico v Orl\xc3\xa9ansu, slednja ji je dala tudi ime._NEWLINE_Provinca je obstajala vse do francoske revolucije, ko je bila ukinjena, na njenem ozemlju pa so bili ustanovljeni departmaji Loir-et-Cher, Loiret, ve\xc4\x8dina departmaja Eure-et-Loir in del departmaja Yonne. Pred revolucijo je obsegala ozemlje okoli Orl\xc3\xa9ansa (pagus Aurelianensis), le\xc5\xbeala je na obeh bregovih reke Loare, za cerkvene potrebe pa je oblikovala tudi \xc5\xa0kofijo Orl\xc3\xa9ans. Sprva je bila posest kapetingov. Leta 1344 jo je francoski kralj Filip VI. povzdignil na raven vojvodstva in jo predal svojemu sinu Filipu Valoi\xc5\xa1kemu, vojvodi Orl\xc3\xa9anskemu (umrl 1375). Med stoletno vojno je bilo ozemlje Orl\xc3\xa9anaisa pod Angle\xc5\xbei do leta 1429, nato pa je s pomo\xc4\x8djo Ivane Orleanske in njene vojske pre\xc5\xa1lo pod francosko krono, kar je pomenilo klju\xc4\x8dni preobrat v tej vojni._NEWLINE_V dana\xc5\xa1njem geografskem pomenu je pokrajina okoli Orl\xc3\xa9ansa prav tako poznana pod tem imenom, vendar je nekoliko manj\xc5\xa1a od zgodovinske province._NEWLINE_Orl\xc3\xa9anais je tudi francoski dialekt, ki so ga govorili na tem ozemlju vse do za\xc4\x8detka 19. stoletja.'